CELEX: C2004/094/43
Language: fi
Date: 2004-04-17 00:00:00
Title: Euroopan yhteisöjen komission 13.2.2004 Ison-Britannian ja Pohjois-Irlannin yhdistynyttä kuningaskuntaa vastaan nostama kanne Asia C-65/04

17.4.2004   
            
            
               FI
            
            
               Euroopan unionin virallinen lehti
            
            
               C 94/20
            
         Euroopan yhteisöjen komission 13.2.2004 Ison-Britannian ja Pohjois-Irlannin yhdistynyttä kuningaskuntaa vastaan nostama kanne
   Asia C-65/04
   (2004/C 94/43)
   Euroopan yhteisöjen komissio on nostanut 13.2.2004 Euroopan yhteisöjen tuomioistuimessa kanteen Ison-Britannian ja Pohjois-Irlannin yhdistynyttä kuningaskuntaa vastaan. Kantajan asiamies on L. Ström van Lier ja prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Ison-Britannian ja Pohjois-Irlannin yhdistynyt kuningaskunta ei ole noudattanut säteilyvaaratilanteessa tarvittavia suojelutoimenpiteitä ja noudatettavia ohjeita koskevien tietojen antamisesta väestölle 27 päivänä marraskuuta 1989 annetun neuvoston direktiivin 89/618/Euratom (1) 5 artiklan 3 kohdan mukaisia velvoitteitaan, koska säteilyvaaratilanteessa mahdollisesti altistuvalle väestölle ennalta annettava tieto yhteydessä Gibraltarilla olemassa olevaan paikalliseen vaaratilannesuunnitelmaan puuttuu
            
         
               —
            
            
               velvoittaa Ison-Britannian ja Pohjois-Irlannin yhdistyneen kuningaskunnan
            
         
      korvaamaan oikeudenkäyntikulut.
   
   Oikeudelliset perusteet ja pääasialliset perustelut Direktiivin 5 artiklan 3 kohta, joka koskee säteilyvaaratilanteessa mahdollisesti altistuvalle väestölle ennalta annettavaa tietoa edellyttää, että kyseinen tieto toimitetaan tälle väestölle ilman eri pyyntöä.
   Olosuhteet, jotka saivat aikaan komission tutkimukset (ydinsukellusvene Tirelessin korjaustoimenpiteet), kiinnittivät huomion siihen, että säteilyvaaratilanteessa mahdollisesti altistuvalle Gibraltarin väestölle ei ollut aiemmin toimitettu tietoa ennalta. Pelkästään sen, että yleisessä kirjastossa on saatavilla Gibraltar Public Safety Scheme (GIBPUBSAFE; Gibraltarin yleinen turvallisuussuunnitelma), ei voida katsoa täyttävän direktiivin 5 artiklan 3 kohdan edellytyksiä. Säännöksessä edellytetään aktiivista tietojen toimittamista.
   
      (1)  EYVL 1989 L 357, s. 31.